《海滨石根茎而生类于芝者俗呼为石花已为作记》
宋代·郑刚中

幻化无穷，天巧难觑。
诸香妙华，种种呈露。
都随春来，亦随春去。
缤纷颠倒，与空同处。
此华希有，周流四序。
雨风雾烟，盈虚朝暮。
以何因缘，其体坚固。
无颜色染，无开落故。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。